Miron Cozma: „Care Mineriadă? Nu a existat Mineriadă”
Miron Cozma, fostul lider al minerilor din Valea Jiului, s-a prezentat luni dimineață la Parchetul General pentru a fi audiat în dosarul Mineriadei din iunie 1990, în care este acuzat de săvârșirea de infracțiuni contra umanității. El le-a declarat jurnaliștilor că „nu a existat mineriadă” și că el nu a fost în București pe 13 iunie 1990, când s-au declanșat violențele împotriva manifestanților din Piața Universității.